Sato Shori
De Sato Shori (jap. 佐藤勝利) gebuer den 30. Oktober 1996 zu Tokyo. Hien ass Sänger an der Boygroup Sexy Zone déi zu der Museksagence Johnny & Associates gehéiert.

Biographie 
Den 30. Oktober 2010 krut hien e Kontrakt bei Johnny & Associates. Obwuel hien nach net laang an der Agence war, huet hie seng Carrière de 16. November 2011 mat Sexy Zone ugefaangen a krut an der Grupp d'Zentralpositioun an de Choreographien.

Hie gouf als Schauspiller bekannt wéi en 2012 am TV-Drama Hungry an enger Nieweroll opgetrueden ass. Obwuel hien e bëssen Erfarung an der TV-Comedy Koisuru Ganbare-bu gesammelt hat, huet hien eréischt mam TV-Drama Hungry richteg debutéiert. Am September 2013 krut hie seng éischt Haaptroll an der TV-Serie 49, déi vun NTV produzéiert gouf.

Dramaen 
Sato Shori huet bis elo an 3 Dramae matgemaach:
 2012: Summer Nude (als Taniyama Shun - Nieweroll)
 2012: Hungry! (als Okusu Sasuke - Nieweroll)
 2013: 49 (als Dan Kagami - Haaptroll)

Um Spaweck 

Japanesch Filmschauspiller
Japanesch Sänger
Gebuer 1996
Japanesch Televisiounsschauspiller